recursal/SuperWikiNEXT-32B huggingface dataset:
**ลุยจี "จีจี" รีวา** (อิตาลี: *Luigi Riva*, 7 พฤศจิกายน 1944 – 22 มกราคม 2024) เป็นอดีตนักฟุตบอลอาชีพชาวอิตาลีซึ่งเล่นในตำแหน่งกองหน้าตัวกลาง

ถือเป็น 1 ในผู้เล่นที่เก่งที่สุดในรุ่นของเขา และ 1 ในกองหน้าที่ยิ่งใหญ่ที่สุดตลอดกาล รีวามีสถิติการทำประตูที่น่าทึ่งให้กับคัลยารี เท้าซ้ายอันทรงพลัง ลูกกลางอากาศ ความเร็ว ความแข็งแกร่ง และสายตาในการทำประตูทำให้จันนี เบรรา นักข่าวชาวอิตาลี ตั้งฉายาให้เขาว่า "ฟ้าคำราม" (*Rombo di Tuono*) นอกเหนือจากฤดูกาลเปิดตัวกับเลญญาโนแล้ว รีวายังอยู่กับสโมสรจากเกาะซาร์ดิเนียตลอดอาชีพของเขาจนกระทั่งแขวนสตั๊ด เขาช่วยให้คัลยารีเลื่อนชั้นสู่เซเรียอาเป็นครั้งแรกในปี 1964 และต่อมาเขาพาสโมสรคว้าแชมป์เซเรียอาเพียงสมัยเดียวในฤดูกาล 1969–70

ในระดับทีมชาติ รีวาคว้าแชมป์ยูโร 1968 และรองชนะเลิศในฟุตบอลโลกปี 1970 ร่วมกับทีมชาติอิตาลี เขายังมีส่วนร่วมกับทีมชาติอิตาลีในฟุตบอลโลกปี 1974 ด้วยผลงาน 35 ประตูจากการลงเล่น 42 นัด (ในการแข่งขันอย่างเป็นทางการทั้งหมด) ระหว่างปี 1965 ถึง 1974 เขาเป็นผู้ทำประตูสูงสุดตลอดกาลของทีมชาติอิตาลี

หลังจากแขวนสตั๊ดในปี 1976 รีวาดำรงตำแหน่งประธานสโมสรของคัลยารีช่วงสั้น ๆ ระหว่างฤดูกาล 1986–87 และต่อมาเป็นผู้จัดการทีมและผู้อำนวยการทีมชาติอิตาลี ตั้งแต่ปี 1988 ถึง 2013

อ้างอิง
-------

1. ↑  "Riva Sig. Luigi" [Riva Mr. Luigi]. *Quirinale* (ภาษาอิตาลี). Presidenza della Repubblica Italiana. สืบค้นเมื่อ 11 December 2020.
2. 1 2 3 4  "Riva, the Italian roar of thunder". FIFA.com. คลังข้อมูลเก่าเก็บจากแหล่งเดิมเมื่อ 9 September 2015. สืบค้นเมื่อ 2 January 2015.
3. ↑  "Gigi Riva - FIFA Profile". FIFA.com. คลังข้อมูลเก่าเก็บจากแหล่งเดิมเมื่อ 16 January 2014. สืบค้นเมื่อ 19 December 2016.
4. ↑  "Addio di Gigi Riva alla nazionale "Lascio perché non ce la faccio più"" (ภาษาอิตาลี). L'Unione Sarda. 20 May 2013. สืบค้นเมื่อ 19 December 2016.
5. ↑  Enrico Gaviano (4 November 2014). "I 70 anni di Gigi Riva, la leggenda che cerca l'oblio" (ภาษาอิตาลี). La Repubblica. สืบค้นเมื่อ 19 December 2016.
***กระบี่ไร้เทียมทาน*** (จีน: 天蠶變) เป็นละครโทรทัศน์ประเภทบันเทิงคดีกำลังภายใน จำนวน 60 ตอน ปี 1979 ผลิตและออกอากาศทาง Rediffusion Television ในฮ่องกง

เรื่องย่อ
---------

เรื่องราวคือการเดินทางของฮีโร่ที่ชื่อ ฮุ้น ปวยเอี๊ยง จากคนรับใช้ผู้ต่ำต้อยในสำนักบู๊ตึ๊ง สู่การเป็นนักสู้ที่โดดเด่นในโลกแห่งการต่อสู้

โครงเรื่อง
----------

แม้ว่า ฮุ้น ปวยเอี๊ยง ดูเหมือนจะไร้ความสามารถด้านการต่อสู้ และถูกศิษย์ในสำนักดูหมิ่น แต่จริง ๆ แล้วเขาเป็นนักสู้ที่มีความสามารถมากที่สุดในบรรดาศิษย์ทุก ๆ คนในสำนัก ทุกคืนตั้งแต่วัยเด็ก ฮุ้น ปวยเอี๊ยง แอบฝึกฝนศิลปะการต่อสู้ในป่าซึ่งสอนเขาโดยอาจารย์สวมหน้ากากซึ่งมีตัวตนเป็นความลับแม้กระทั่งสำหรับเขาด้วย ทุกคืนตั้งแต่วัยเด็ก ฮุ้น ปวยเอี๊ยง แอบฝึกฝนศิลปะการต่อสู้ในป่าซึ่งสอนโดยอาจารย์สวมหน้ากากซึ่งมีตัวตนเป็นความลับแม้กระทั่งสำหรับเขาด้วย

เขาเป็นลูกนอกสมรสของ แชซ้ง เจ้าสำนักบู๊ตึ๊ง อย่างไรก็ตามในลัทธิเต๋าเขาต้องเป็นพรหมจรรย์ แชซ้งไม่กล้ายอมรับว่า ฮุ้น ปวยเอี๊ยง เป็นลูกชายของเขา หรือด้วยความกลัวที่จะถูกค้นพบความจริงจึงยอมรับ ฮุ้น ปวยเอี๊ยง เป็นลูกศิษย์อย่างเป็นทางการของสำนัก

อ้างอิง
-------

1. ↑  "东邪西毒、黄鹰及国乒的评论留档". คลังข้อมูลเก่าเก็บจากแหล่งเดิมเมื่อ 2009-12-17. สืบค้นเมื่อ 2023-12-06.
**พายุไต้ฝุ่นไอดา (ค.ศ. 1958)** หรือเรียกว่า**ไต้ฝุ่นคาโนงาวะ** (ญี่ปุ่น: 狩野川台風; โรมาจิ: *Kanogawa Taifū*) เป็นไต้ฝุ่นลูกที่ 6 ที่พัดเข้าสู่ญี่ปุ่นและเป็นหนึ่งในพายุหมุนเขตร้อนที่รุนแรงที่สุดในประวัติศาสตร์ เมื่อวันที่ 20 กันยายน ไต้ฝุ่นไอดาก่อตัวขึ้นในมหาสมุทรแปซิฟิกตะวันตกใกล้กับเกาะกวม พายุได้เคลื่อนตัวไปทางทิศตะวันตกและทวีความรุนแรงขึ้นอย่างรวดเร็วเป็นพายุไต้ฝุ่นซึ่งมีความเร็วลม 185 กม./ชม. ในวันที่ 22 กันยายน ไต้ฝุ่นไอดาเริ่มเคลื่อนไปทางทิศเหนือและยังคงทวีความรุนแรงขึ้นอย่างรวดเร็ว ประมาณสองวันต่อจากนั้นหน่วยงาน Hurricane hunters สามารถวัดบริเวณความกดอากาศต่ำที่ 877 mb (25.9 inHg) ในขณะนั้นพายุมีความเร็วลมประมาณที่ 325 กม. / ชม. (202 ไมล์ต่อชั่วโมง) ซึ่งทำให้ไต้ฝุ่นไอดาเป็นพายุหมุนเขตร้อนที่แรงที่สุดเป็นประวัติการณ์ในขณะนั้น ในวันที่ 26 กันยายนไอดาอ่อนกำลังลงเมื่อเคลื่อนตัวไปทางทิศตะวันออกเฉียงเหนือ และขึ้นฝั่งในประเทศญี่ปุ่นบริเวณทางตะวันออกเฉียงใต้ของเกาะฮนชู โดยมีความเร็วลม 80 ไมล์ต่อชั่วโมง ต่อมาในวันที่ 27 กันยายน ไต้ฝุ่นไอดาได้อ่อนกำลังลงเป็นพายุกึ่งเขตร้อน และสลายตัวไปในวันรุ่นขึ้น พายุไต้ฝุ่นไอดาก่อให้เกิดน้ำท่วมและโคลนถล่มอย่างรุนแรงทางตะวันออกเฉียงใต้ของญี่ปุ่น ความเสียหายจากพายุประมาณ 50 ล้านดอลลาร์ และมีผู้เสียชีวิต 1,269 ราย

ประวัติทางอุตุนิยมวิทยา
-----------------------

แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน  
ความรุนแรงของพายุ
**มาตราเฮอริเคนแซฟเฟอร์–ซิมป์สัน**
  พายุดีเปรสชันเขตร้อน (≤62 กม./ชม.)  

  พายุโซนร้อน (63–117 กม./ชม.)  

  พายุเฮอริเคนระดับ 1 (118–153 กม./ชม.)  

  พายุเฮอริเคนระดับ 2 (154–177 กม./ชม.)  

  พายุเฮอริเคนระดับ 3 (178–208 กม./ชม.)  

  พายุเฮอริเคนระดับ 4 (209–251 กม./ชม.)  

  พายุเฮอริเคนระดับ 5 (≥252 กม./ชม.)  

  พายุที่ไม่ทราบความเร็วลม

**ประเภทของพายุ**
● พายุหมุนเขตร้อน
■ พายุหมุนกึ่งเขตร้อน
▲ พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน

เมื่อวันที่ 20 กันยายน ค.ศ. 1958 พายุโซนร้อนชื่อไอดาก่อตัวขึ้นทางตะวันออกของเกาะกวม ต่อมาพายุเคลื่อนตัวไปทางทิศตะวันตกข้ามเกาะกวมและค่อย ๆ ทวีความรุนแรงขึ้นเป็นพายุไต้ฝุ่น วันที่ 22 กันยายนพายุไต้ฝุ่นไอดาเริ่มเคลื่อนตัวไปทางทิศเหนือตามเส้นทางการเคลื่อนตัวของพายุไต้ฝุ่นในเดือนกันยายน

อ้างอิง
-------

1. ↑  Japan Meteorological Agency (June 1, 1989). "RSMC Best Track Data - 1951-1959". คลังข้อมูลเก่าเก็บจากแหล่งเดิม (TXT)เมื่อ March 22, 2012. สืบค้นเมื่อ November 25, 2011.
2. ↑  Emanuel M. Ballenzweig (1958). "The Weather and Circulation of September 1958" (PDF). *Monthly Weather Review*. **86** (9): 359–367. Bibcode:1958MWRv...86..359B. doi:10.1175/1520-0493(1958)086<0359:twacos>2.0.co;2. สืบค้นเมื่อ November 25, 2011.
บุตรชายคนโตของอิสอัคในคัมภีร์ฮีบรู

**เอซาว** (อังกฤษ: Esau, /ˈiːsɔː/; ฮีบรู: עֵשָׂו‎, ใหม่: *ʿĒsáv*, ไทบีเรียน: *ʿĒśāw*, ISO 259-3 *ʕeśaw*; กรีก: Ἠσαῦ *Ēsaû*; ละติน: *Hesau, Esau*; อาหรับ: عِيسَوْ *‘Īsaw*; มีความหมายว่า "ขนดก" หรือ "หยาบ") เป็นบุตรชายคนโตของอิสอัคในคัมภีร์ฮีบรู ถูกกล่าวถึงในหนังสือปฐมกาล และถูกกล่าวถึงโดยผู้เผยพระวจนะน้อยโอบาดีห์ และมาลาคี พันธสัญญาใหม่ของศาสนาคริสต์กล่าวถึงเอซาวในจดหมายถึงชาวโรม และจดหมายถึงชาวฮีบรู.

ในคัมภีร์ฮีบรู เอซาวเป็นเป็นบรรพบุรุษของชาวเอโดม และเป็นพี่ชายของยาโคบผู้เป็นปฐมบรรพบุรุษของชาวอิสราเอล ยาโคบและเอซาวเป็นบุตรชายของอิสอัคและเรเบคาห์ และเป็นหลายชายของอับราฮัมและซาราห์ เอซาวและยาโคบเป็นพี่น้องฝาแฝดกัน โดยเอซาวเกิดก่อนและยาโคบเกิดที่หลังโดยจับส้นเท้าของเอซาวตามออกมา ขณะเมื่อทั้งสองถือกำเนิดนั้น อิสอัคมีอายุ 60 ปี 

เอซาว "ชาวทุ่ง" ได้กลายเป็นนายพราน ผู้มีลักษณะ "หยาบกร้าน" ทำให้เขาแตกต่างกับน้องชายฝาแฝดของเขา ลักษณะเหล่านี้ได้แก่การมีผิวแดงและขนดกอย่างเห็นได้ชัดเจน  ในขณะที่ยาโคบเป็นคนเรียบ ๆ หรือคนง่าย ๆ ขึ้นกับการแปลคำว่า *tam* ในภาษาฮีบรู (ซึ่งยังมีความหมายอีกอย่างว่า "ชายผู้ค่อนข้างสมบูรณ์") สีผิวของยาโคบไม่มีการระบุไว้ ตลอดหนังสือปฐมกาล เอซาวมักถูกยาโคบ (อิสราเอล) น้องชายฝาแฝดของตนเองแย่งตำแหน่ง

อ้างอิง
-------

1. 1 2  Easton, M. *Illustrated Bible Dictionary*, (ISBN 1596059478, ISBN 978-1-59605-947-4, 2006, p. 236
2. 1 2  Mandel, D. *The Ultimate Who's Who in the Bible*, (ISBN 0882703722.ISBN 978-0-88270-372-5), 2007, p. 175
3. ↑  ปฐมกาล 25
4. ↑  โอบาดีห์ 1:8 -21
5. ↑  มาลาคี 1:2 -3
6. ↑  โรม 9:13
7. ↑  ฮีบรู 11:20 -12:16
8. 1 2  Metzger & Coogan (1993). *Oxford Companion to the Bible*, pp. 191–92.
9. ↑  ปฐมกาล 25:25
10. ↑  Attridge & Meeks. *The Harper Collins Study Bible*, (ISBN 0060786841, ISBN 978-0-06-078684-7 ), 2006, p. 40

บรรณานุกรม
----------

* Metzger, Bruce M.; Coogan, Michael D. บ.ก. (1993). *The Oxford Companion to the Bible*. Oxford, UK: Oxford University Press. ISBN 978-0-19-504645-8.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เอซาว**

* Esau at the Jewish Encyclopedia
* "Esau". *สารานุกรมบริตานิกา ค.ศ. 1911* (11 ed.). 1911.
วิกิมีเดียคอมมอนส์มีสื่อที่เกี่ยวข้องกับ **เห็ดขี้ควาย**

**เห็ดขี้ควาย** หรือ **เห็ดวิเศษ** (อังกฤษ: Magic mushroom; ชื่อวิทยาศาสตร์: *Psilocybe cubensis*) อยู่ในวงศ์ Strophariaceae เป็นเห็ดที่มีฤทธิ์กับระบบประสาท มีขึ้นอยู่ตามกองมูลควายแห้ง สีของเห็ดจะมีสีเหลืองซีดคล้ายสีฟางแห้ง บนหัวของร่มจะมีสีน้ำตาลเข็มจนถึงสีดำ บริเวณก้าน ที่ใกล้จะถึงตัวร่ม จะมีแผ่นเนื้อเยื่อบาง ๆ สีขาวแผ่ขยายออกรอบก้าน แผ่นนี้มีลักษณะคล้ายวงแหวน เห็ดขี้ควายมีขึ้นอยู่ทั่วไปแทบทุกภาคของประเทศไทย ลักษณะของเห็ดตัวสมบูรณ์และโตเต็มที่ ตรงบริเวณหมวกจะมีเส้นผ่าศูนย์กลางประมาณ 6.5 - 8.8 เซนติเมตร ความสูงของลำต้นประมาณ 5.5 - 8.0 เซนติเมตร เส้นผ่าศูนย์กลางประมาณ 0.8 - 1.0 เซนติเมตร 

ผู้ที่รับประทานเห็ดนี้ จะมีอาการมึนเมา ประสาทหลอน ไม่สามารถลำดับทิศทาง เห็นภาพ แสง สีต่างๆ ลวงตา มีความคิดและอารมณ์เปลี่ยนแปลงคล้าย แอลเอสดี ถ้ากินมากเกินไปอาจจะทำให้ควบคุมสติไม่อยู่ เกิดประสาทหลอนอย่างรุนแรง คลื่นไส้ อาเจียน อาจเสียชีวิตได้เพราะหายใจติดขัด คนที่เคยใช้มานาน ๆ จะเพลินต่อความรู้สึกต่าง ๆ นี้ ร่างกายจะเกิดการต้านยา ต้องเพิ่มขนาดการใช้ขึ้นเรื่อย ๆ ถ้ารับประทานดอกแห้งจะมึนเมาน้อยกว่าครึ่งเมื่อเทียบกับการรับประทานดอกสด อาการที่เกิดจากการกินเห็ดขี้ควายขึ้นอยู่กับปริมาณ และสภาพของร่างกายของแต่ละบุคคล

ในวันที่ 17 มิถุนายน พ.ศ. 2556 ที่สนามหญ้าหน้าตึกบัญชาการ (ตึกไทยคู่ฟ้า) ทำเนียบรัฐบาล ได้พบเห็ดขี้ควายจำนวนมากผุดขึ้น ซึ่งต่อมาเจ้าหน้าที่ก็ได้ถอนออกไป

สำหรับในประเทศไทย ดอกเห็ด ก้านเห็ด สปอร์ของเห็ดดังกล่าว จัดเป็นยาเสพติดให้โทษในประเภท 5 ตามพระราชบัญญัติยาเสพติดให้โทษ พ.ศ. 2522 โดยผู้ใดผลิต ขาย นำเข้า หรือส่งออก ต้องระวางโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ขณะที่ผู้เสพจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ

อ้างอิง
-------

1. ↑  "เห็ดขี้ควายผุดกลางสนามหญ้าทำเนียบ! จนท.เร่งไล่ถอนแล้ว จากผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2013-06-20. สืบค้นเมื่อ 2013-06-17.

แหล่งข้อมูลอื่น
---------------

 ข้อมูลที่เกี่ยวข้องกับ Psilocybe cubensis ที่วิกิสปีชีส์
|  |
| --- |
| ส่วนหนึ่งของชุดบทความ |
| ศาสนาพุทธ |
|  |
| ประวัติ
* เส้นเวลา
* พระโคตมพุทธเจ้า
* พุทธศาสนาก่อนแบ่งนิกาย
* การสังคายนา
* การเผยแผ่ศาสนาพุทธผ่านเส้นทางสายไหม
* การเสื่อมถอยในอนุทวีปอินเดีย
* ชาวพุทธยุคหลัง
* พุทธศาสนาสมัยใหม่
 |
| * ธรรม
* แนวคิด

* อริยสัจ 4
* มรรคมีองค์แปด
	+ ธรรมจักร
* ขันธ์ 5
* อนิจจัง
* ทุกข์
* อนัตตา
* ปฏิจจสมุปบาท
* มัชฌิมาปฏิปทา
* สุญตา
* ศีลธรรม
* กรรม
* การเกิดใหม่
* สังสารวัฏ
* จักรวาลวิทยา
 |
| คัมภีร์
* พุทธพจน์
* ตำราพุทธศาสนาช่วงต้น
* พระไตรปิฎก
* พระสูตรมหายาน
* ภาษาบาลี
* ภาษาทิเบต
* ภาษาจีน
 |
| การปฏิบัติ
* ไตรสรณคมน์
* เส้นทางสู่การปลดปล่อยในศาสนาพุทธ
* เบญจศีล
* บารมี
* การทำสมาธิ
* เหตุผลทางปรัชญา
* การบูชา
* การทำบุญ
* อนุสสติ 10
* การมีสติ
* ปัญญา
* พรหมวิหาร 4
* โพธิปักขิยธรรม 37
* อรัญวาสี
* คฤหัสถ์
* บทสวดมนต์
* การแสวงบุญ
* ลัทธิมังสวิรัติ
 |
| นิพพาน
* การตรัสรู้
* อริยบุคคล
* พระอรหันต์
* พระปัจเจกพุทธเจ้า
* พระโพธิสัตว์
* พระพุทธเจ้า
 |
| ธรรมเนียม
* เถรวาท
* พระบาลี
* มหายาน
* หีนยาน
* แบบจีน
* วัชรยาน
* แบบทิเบต
* นวยาน
* แบบเนวาร
 |
| ศาสนาพุทธตามประเทศ
* ภูฏาน
* กัมพูชา
* จีน
* อินเดีย
* ญี่ปุ่น
* เกาหลี
* ลาว
* มองโกเลีย
* พม่า
* รัสเซีย
* ศรีลังกา
* ไต้หวัน
* ไทย
* ทิเบต
* เวียดนาม
 |
| * icon สถานีย่อยพระพุทธศาสนา
* icon สถานีย่อยศาสนา
 |
| * ด
* ค
* ก
 |

**พุทธเกษตร** (อาณาจักรแห่งพระพุทธเจ้า) หรือ **วิสุทธิภูมิ** (ดินแดนบริสุทธิ์) ตามความเชื่อของศาสนาพุทธนิกายมหายาน คือดินแดนที่พระพุทธเจ้าทรงสร้างขึ้นด้วยปณิธานของแต่ละพระองค์ แดนพุทธเกษตรไม่ใช่นิพพาน แต่มีลักษณะคล้ายสวรรค์ เป็นภูมิที่สาวกของพระพุทธเจ้าใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป

สุขาวดีพุทธเกษตร
----------------

บทความหลัก: สุขาวดี
สุขาวดีเป็นพุทธเกษตรหนึ่งที่มีความสำคัญมากต่อความเชื่อมหายาน ในอมิตาภสูตรซึ่งเป็นพระสูตรมหายาน (ไม่ปรากฏในพระไตรปิฎกภาษาบาลี) ได้พรรณนาลักษณะของสุขาวดีพุทธเกษตรไว้ว่า เป็นดินแดนที่เกิดขึ้นด้วยอำนาจบารมีของพระอมิตาภพุทธะ ซึ่งเป็นพระพุทธเจ้าในอดีตย้อนไปก่อนหน้าพระโคตมพุทธเจ้าไป 10 กัป ที่ได้ชื่อว่าสุขาวดีก็เพราะผู้อยู่ในดินแดนนี้ย่อมไม่มีความทุกข์เลย แต่เสวยสุขอยู่เสมอ สุขาวดีเป็นดินแดนที่สวยงามและสุขสบาย กล่าวคือ มีล้อมรอบด้วยภูเขาแก้ว กำแพงแก้ว มีสระโบกขรณีที่ประดับด้วยแก้วมณี มีดนตรีทิพย์บรรเลงอยู่เสมอ มีนกร้องออกมาเป็นเสียงธรรมเทศนา บรรยากาศต่าง ๆ นี้ทำให้ผู้อาศัยเกิดพุทธาสุสติ ธัมมานุสสติ และสังฆานุสสติ และตั้งใจปฏิบัติธรรมเพื่อบรรลุนิพพานในดินแดนแห่งนี้

การบำเพ็ญสู่แดนพุทธเกษตร
------------------------

การบำเพ็ญบุญปฏิบัติธรรมเพื่อสั่งสมบารมีให้เพียงพอ และการผูกจิตมั่นต่อแดนนี้ (เช่น การภาวนาถึงพระนามของพระอมิตาภพุทธเจ้า) จะสามารถทำให้ไปเกิดในแดนนี้ได้ ซึ่งจะได้มีโอกาสฟังธรรมจากพระพุทธเจ้า และปฏิบัติธรรมจนบรรลุมรรคผลเข้านิพพานพ้นทุกข์โดยเด็ดขาดได้ต่อไป เป็นอยู่จะเป็นสุขตลอดไม่มีความยากลำบากเพราะเป็นสุคติภูมิ ถึงแม้ว่าจะบรรลุมรรคผลเข้านิพพานได้"ยาก" อาจกินเวลานานนับเป็นเวลาหลายกัป แต่ก็เป็นสุขตลอดกาลนั้น ไม่เหมือนการเกิดมาเป็นมนุษย์บำเพ็ญปฏิบัติ แม้ว่าอาจบรรลุถึงธรรมถึงนิพพานได้"เร็ว" แต่ก็ทุกข์ยาก และเสี่ยงกับการพลาดพลั้งต้องไปเกิดในทุคติวินิบาตนรก ซึ่งจะยิ่งจะทำให้ล่าช้า และทุกข์มหันต์อย่างยิ่ง

อ้างอิง
-------

1. ↑  อมิตาพุทธสูตร เก็บถาวร 2011-10-18 ที่ เวย์แบ็กแมชชีน, หลวงจีนวิศวภัทร มณีปัทมเกตุ แปล, พ.ศ. 2552
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-02-26. สืบค้นเมื่อ 2012-11-03.
**วัดพระหน่อธรณินทร์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาดิน อำเภอเก้าเลี้ยว จังหวัดนครสวรรค์ มีเจ้าอาวาสรูปปัจจุบัน คือ พระครูนิสิตกิจจาทร มีภูเขาศิลาสองลูกที่อยู่ทางด้านหลังของวัด

วัดพระหน่อธรณินทร์ตั้งวัดเมื่อ พ.ศ. 2373 ชาวบ้านเรียก **วัดเขาดินใต้** ตามชื่อหมู่บ้าน ได้รับพระราชทานวิสุงคามสีมา เมื่อ พ.ศ. 2387 เขตวิสุงคามสีมากว้าง 20 เมตรยาว 36 เมตร เมื่อวันที่ 28 สิงหาคม พ.ศ. 2549 พระบาทสมเด็จพระจุลจอมเกล้าเจ้าอยู่หัวได้เสด็จประพาสทางชลมารค ได้ทรงแวะประทับที่วัดเขาดินใต้ ประชาชนได้จัดตั้งพลับพลารับเสด็จพระองค์ ทรงเห็นว่าวัดนี้ตั้งอยู่เชิงภูเขาริมแม่น้ำปิง จึงได้พระราชทานนามสร้อยพร้อมนามวัดต่อท้ายใหม่ว่า **วัดพระหน่อธรณินทร์ใกล้วารินคงคาราม** ปัจจุบันเรียกว่า "วัดพระหน่อธรณินทร์" ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2527 นอกจากนี้มีโรงเรียนประถมศึกษาโรงเรียนโอสถสภาอุปถัมภ์ 

อาคารเสนาสนะที่สำคัญ ได้แก่ มณฑปเก่าที่ประดิษฐานรอยพระบาทจำลองสำริดที่มีจารึกด้านข้าง พ.ศ. 2456 เจดีย์เก่าและอุโบสถ ตั้งอยู่บริเวณด้านทิศใต้ ซึ่งมีเรื่องเล่าสืบต่อกันมาว่า สมเด็จพระพุฒาจารย์ (โต พฺรหฺมรํสี) เคยธุดงค์จาริกและแวะพักเมื่อครั้งเดินทางไปเมืองกำแพงเพชร ปูชนียวัตถุมีพระประธานประจำอุโบสถ ปางสมาธิ ขนาดหน้าตักกว้าง 29 นิ้วสูง 42 นิ้ว สร้างเมื่อ พ.ศ. 2526 พระประธานประจำศาลาการเปรียญ ปางสมาธิ ขนาดหน้าตักกว้าง 29 นิ้ว 39 นิ้ว สร้างเมื่อ พ.ศ. 2515 และพระพุทธบาทจำลอง

อ้างอิง
-------

1. ↑  "วัดพระหน่อธรณินทร์". สำนักงานวัฒนธรรมจังหวัดนครสวรรค์.
2. ↑  "วัดพระหน่อธรณินทร์". สำนักงานพระพุทธศาสนาแห่งชาติ.
3. ↑  "วัดเขาดินใต้ หรือวัดพระหน่อธรรินทรใกล้วารินคงคาราม". องค์การบริหารส่วนตำบล เขาดิน อ.เก้าเลี้ยว จ.นครสวรรค์ ยินดีต้อนรับ อบต.เขาดิน.
4. ↑  "วัดพระหน่อธรณินทร์".
**วัดมงคลทับคล้อ** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลทับคล้อ อำเภอทับคล้อ จังหวัดพิจิตร ปัจจุบันพระวิสุทธิวราภรณ์ เป็นเจ้าอาวาสรูปปัจจุบัน

ประวัติ
-------

วัดมงคลทับคล้อ เดิมชื่อ **วัดท่ามงคล** ได้เริ่มก่อสร้างขึ้นเมื่อใดไม่ปรากฏชัด แต่คาดว่านายไหมแพง และนายเม้ง หนูพิน ได้ยกที่ดินให้วัดก่อน พ.ศ. 2485 ต่อมาได้รับการประกาศตั้งเป็นวัดเมื่อ พ.ศ. 2482 อย่างไรก็ดีสำนักงานพระพุทธศาสนาระบุว่าตั้งวัดเมื่อ พ.ศ. 2466 ได้รับพระราชทานวิสุงคามสีมาเมื่อวันที่ 22 กุมภาพันธ์ พ.ศ. 2503 ในระยะแรกมีเจ้าอธิการสุวรรณซึ่งย้ายมาจากวัดหนองนาดำ อำเภอเมืองพิจิตร เป็นผู้นำในการก่อสร้างและดำรงตำแหน่งเจ้าอาวาส และเจ้าคณะตำบลทับคล้อ จน พ.ศ. 2487 พระมหาบุญมา ญาณวิมโล ป.ธ.4 มาเป็นเจ้าอาวาสและเจ้าคณะตำบลทับคล้อแทน ขณะนั้นวัดมงคลทับคล้อมีเพียงกุฏิเล็ก ๆ 4 หลัง หลังคามุงแฝก 1 หลัง มุงด้วยกระเบื้องไม้ 1 หลัง และมุงสังกะสี 2 หลัง และยังมีหอสวดมนต์กว้าง 3 วา ยาว 4 วา 2 ศอก ศาลาการเปรียญกว้าง 6 วา ยาว 9 วา และพระอุโบสถซึ่งทำด้วยไม้ทั้งหลัง มีเสา พื้น และกระดานฝาเป็นไม้แดง หลังคามุงสังกะสี กว้าง 10 ศอก ยาว 5 วา 2 ศอก 

พ.ศ. 2491 นายอำ นางกิมหลั่น โพธิ์นคร พร้อมด้วยนางสมภวิล กังสดาลย์ ภริยาศาสตราจารย์นายแพทย์ประเสริฐ กังสดาลย์ ได้บริจาคทุนทรัพย์สร้างโรงเรียนพระปริยัติธรรมเป็นอาคารไม้ 2 ชั้น กว้าง 4 วา ยาว 10 วา พ.ศ. 2493 พระครูนิพัทธธรรมโกศล ได้ก่อสร้างศาลาการเปรียญ เป็นอาคารยกพื้นชั้นเดียว กว้าง 8 วา ยาว 16 วา หลังคามุงกระเบื้องสถาปัตยกรรมทรงไทยขึ้นหลังหนึ่ง ต่อมา พ.ศ. 2493 ได้รื้อศาลาหลังเก่าแล้วนำไม้และอุปกรณ์อื่นมาประกอบขยายศาลาหลังใหม่ให้ใหญ่และยาวขึ้นเป็นกว้าง 11 วา ยาว 21 วา ต่อมาได้ปรับปรุงตบแต่งให้เป็นศาลา 2 ชั้น เมื่อ พ.ศ. 2536

อาคารเสนาสนะ
------------

อาคารเสนาสนะและสิ่งก่อสร้างประกอบด้วยพระอุโบสถ กว้าง 8 เมตร ยาว 22 เมตร เป็นอาคารคอนกรีตเสริมเหล็ก ลักษณะสถาปัตยกรรมไทย ศาลาการเปรียญ กว้าง 23 เมตร ยาว 50 เมตร เป็นอาคารคอนกรีตเสริมเหล็กทรงไทยประยุกต์ กุฏิสงฆ์ จำนวน 15 หลัง สร้างด้วยคอนกรีตเสริมเหล็ก โรงเรียนพระปริยัติธรรม จำนวน 1 หลัง เป็นอาคารคอนกรีตเสริมเหล็ก มี 3 ชั้น จำนวน 21 ห้อง สร้างด้วยคอนกรีตเสริมเหล็ก กว้าง 15.15 เมตร ยาว 44.5 เมตร หลังคามุงกระเบื้องสถาปัตยกรรมไทยประยุกต์

วัดมีศิลปกรรม คือพระพุทธรูปเก่าแก่ ชื่อพระพุทธมงคล อายุประมาณ 200 ปีเศษ เป็นพระพุทธรูปปางขัดสมาธิ

อ้างอิง
-------

1. ↑  "วัดมงคลทับคล้อ". สำนักงานพระพุทธศาสนาแห่งชาติ.
2. ↑  "ประวัติความเป็นมาวัดมงคลทับคล้อ". สำนักงานเลขานุการกรม กรมส่งเสริมการเกษตร.
3. ↑  "วัดมงคลทัพคล้อ". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
สำหรับความหมายอื่นของ "วัดชัยมงคล" ดูที่ วัดชัยมงคล (แก้ความกำกวม)

**วัดชัยมงคล** เลขที่ 332 ถนนประเวศน์ ตำบลบางมูลนาก อำเภอบางมูลนาก จังหวัดพิจิตร ได้รับพระราชทานวิสุงคามสีมา วันที่ 30 ตุลาคม พ.ศ. 2479 เป็นที่ธรณีสงฆ์ 14 ไร่ 3 งาน 5 ตารางวา สังกัดมหานิกาย เขตปกครองคณะสงฆ์ ตำบลเนินมะกอก อำเภอบางมูลนาก จังหวัดพิจิตร ภาค 4

ประวัติ
-------

วัดชัยมงคล เดิมเขียนว่า วัดไชยมงคล ท่านเจ้าคุณพระมงคลเทพมุนี ( นวม พุทธสร ) วัดอนงคาราม กรุงเทพมหานคร ซึ่งเป็นเจ้าคณะมณฑลพิษณุโลก นามวัดใหม่นี้ว่า วัดชัยมงคล

ปูชนียวัตถุและโบราณวัตถุ
------------------------

ไม่มีปูชนียวัตถุ และโบราณวัตถุอันสำคัญทางประวัติศาสตร์ 

วัดชัยมงคลเป็นวัดที่สร้างขึ้นเมื่อปี พ.ศ. 2467พุทธศาสนิกชนมีความศรัทธาต่อพระพุทธศาสนา ได้ร่วมแรงร่วมใจสละทรัพย์สร้างวัดและอุโบสถให้พระสงฆ์และประชาชนได้ใช้ประกอบศาสนพิธีของชาวพุทธ 

พ.ศ. 2470 - พ.ศ. 2500 สร้างศาลาการเปรียญ สร้างโรงเรียนโพธิรักษ์พิทยาคาร สร้างกุฏิ รับพระราชทานวิสุงคามสีมา และผูกพัทธสีมา สร้างกุฏิ "โพธิสมบัติ "ต่อเติมอุโบสถ สร้างโรงเรียนพระปริยัติธรรม จันทรมณี สร้างเสริมโรงเรียนพระปริยัติธรรม โดยสร้างใหม่ทั้งหมด 

สร้างกุฏิ ทางวัดได้ทำการบูรณะซ่อมแซมใหม่ สร้างสะพานใหม่โดยใช้เสาคอนกรีต รอด ตง พื้นเป็นไม้ สร้างกุฏิรับรองสงฆ์ 
พ.ศ. 2501 - พ.ศ. 2510 สร้างกุฏิไม้ "สว่างผล "และกุฏิ "บุญเครือชู "สร้างศาลากรรมฐาน สร้างเมรุเป็นคอนกรีตเสริมเหล็ก สร้างหอสวดมนต์ต์ต์ ทรงไทยมีช่อฟ้า ใบระกา หางหงส์ เสาท่อนล่างเป็นคอนกรีตเสริมเหล็ก สร้างสะพานคอนกรีตเสริมเหล็ก สร้างศาลา เพชรสว่างภู่สวรรค์ 

พ.ศ. 2510 - พ.ศ. 2533 สร้างกุฏิ พฤกษะวันหัตถมารถ สร้างกุฏิตึก ร่วมใจญาติติอุทิศสร้าง ปฏิสังขรณ์กุฏิทรงไทย สร้างกุฏิทรงไทย "วิทยาประสาธน์โพธิรักษ์ สร้างกุฏิทรงไทย สร้างศาลาการเปรียญหลังใหม่ ลักษณะทรงไทยประยุกต์ ใช้ชื่อว่า "ศาลาชัยมงคล "สร้างกุฏิทรงไทย สุขสันติโพธิสมบัติ สร้างกุฏิทรงไทย "บุพพการิยานุสรณ์" ครึ่งตึกครึ่งไม้ ลักษณะทรงไทยประยุกต์ สะพานคอนกรีตเสริมเหล็กผ่านหน้ากุฏิ "สุขสันติโพธิสมบัติ" และกุฏิ"สุขสวัสดิ์-พิเศษธรรมนิวิษฐ์ สร้างชานรอบเมรุ

สร้างสะพานคอนกรีตเสริมเหล็ก ผ่านหน้ากุฏิโพธิสมบัติปัจจุบันเป็นศาลาอเนกประสงค์ กุฏิธรรมโชติ และโรงเรียนโพธิรักษ์พิทยาคาร" สร้างสะพานคอนกรีตเสริมเหล็ก ผ่านหน้ากุฏิ"บุพการิยานุสรณ์" สร้างกุฏิหลวงพ่อเขียน ธมฺมรกฺขิโต ลักษณะทรงไทยประยุกต์ชั้นเดียวสร้างห้องเก็บเครื่องกำเนิดไฟฟ้า สร้างด้วยคอนกรีตเสริมเหล็กสร้างสะพานคอนกรีตเสริมเหล็กผ่านหน้ากุฏิหลวงพ่อเขียน ธมฺมรกฺขิโต และโรงเรียนปริยัติธรรม"จันทรมณี" สร้างสะพานคอนกรีตเสริมเหล็ก เชื่อมระหว่างสะพานหน้าวัดกับห้องเครื่องกำเนิดไฟฟ้า ต่อระเบียง[[กุฏิอาวาส]ทำการบูรณะซ่อมแซมอุโบสถ โดยทำการรื้อเครื่องบนทั้งหมด สร้างหอระฆัง บูรณะซ่อมแซมกุฏิ "สุขสถิตย์อเนกประโยชน์สร้างกุฏิ "โพธิ-บุญ-สว่าง ร้างศาลาเอนกประสงค์ทำการเปลี่ยนสายไฟฟ้าภายในบริเวณวัด สร้างกุฏิ สุขรุ่งโรจน์สถาพร ทำการขยายสะพานคอนกรีตเสริมเหล็ก

อ้างอิง
-------

* ว่าที่ร้อยตรี นันทเดช โชคถาวร หนังสือพระสมเด็จจิตรลดา พิมพ์ครั้งที่ 8
* เก็บถาวร 2007-09-27 ที่ เวย์แบ็กแมชชีน
**รังษี เสรีชัย** ชื่อจริงว่า **รังษี เสรีชัยใจมุ่ง** นักร้องลูกทุ่งชายชื่อดัง อดีตข้าราชการการเมืองประจำสำนักเลขาธิการนายกรัฐมนตรี ในรัฐบาลยิ่งลักษณ์ ชินวัตร เขามีเสียงดี หน้าตาหล่อเหลา และมีผลงานเพลงเป็นที่รู้จักของแฟนเพลงทั่วไปหลายเพลง รังษี เสรีชัย โด่งดังมาจากเพลง "น้ำกรดแช่เย็น"

ประวัติ
-------

รังษี เสรีชัย เดิมมีชื่อจริงว่า สมชาย ใจมุ่ง มีชื่อเล่นว่า หนุ่ม เป็นชาว จ.ราชบุรี ตั้งแต่สมัยเป็นนักเรียน เขาชอบการร้องเพลงลูกทุ่งมาโดยตลอด หลายครั้งครูที่โรงเรียนก็ลงโทษเขาเมื่อกระทำความผิดต่างๆด้วยการให้ไปยืนร้องเพลงที่หน้าเสาธง หรือหลังพิธีสวดมนต์ของทางโรงเรียน (โรงเรียนคริสต์ ) เขาก็มีหน้าที่นำนักเรียนร้องเพลงสวด นอกจากนั้น ก็ยังชอบไปสมัครประกวดร้องเพลงที่สถานีวิทยาท้องถิ่นจัดอยู่เสนอ และก็ยังไปร่วมวงอยู่ในวงแตรวง และร้องเพลงเชียร์รำวง ด้วยความสนใจในเรื่องเสียงเพลงอย่างมาก ทำให้เขาตัดสินใจหยุดการศึกษาไว้ที่แค่ชั้นประถม 7. เท่านั้น แต่เป็นที่น่าประหลาดใจก็คือรังษี ไม่เคยชนะการประกวดรายการอะไรเลย

เมื่อตอนอายุประมาณ 19 ปี เพื่อนคนหนึ่งได้พารังษี เสรีชัยไปสมัครประกวดร้องเพลงที่จัดโดยสวนอาหารแห่งหนึ่งชื่อ "ตุ๊กตา "ปรากฏว่าการประกวดจบลงที่แค่รอบ 2 โดยไม่มีการแจ้งสาเหตุ แต่ในระหว่างนั้น สรรเสริญ รุ่งเสรีชัย ได้เห็นแววดังของนักร้องหนุ่ม จึงชักชวนรังษี มาบันทึกแผ่นเสียง พร้อมกับตั้งชื่อให้เขา โดยชื่อนั้นนำมาจากชื่อค่ายภาณุรังษี ส่วนนามสกุลนั้นก็นำมาจากนามสกุล รุ่งเสรีชัยของเขาเอง

รังษีบันทึกเสียงในผลงานเพลงชุดแรกรวม 14 เพลง และระหว่างที่รอการโปรโมตให้เพลงติดตลาด
รังษีได้กลับไปบวชเป็นพระ ระหว่างนั้นเพลง "น้ำกรดแช่เย็น "และ "ร้องไห้ปลายนา" ของเขาก็เกิดดังนั้นมา นายทุนจึงเตรียมตั้งวงดนตรีรอ และเมื่อรังษีสึกออกมา ก็ได้เริ่มเดินสายทันที และออกแสดงครั้งแรกวันที่ 31 ธันวาคม 2525 ที่วัดท่าแร้ง ปรากฏว่า ได้รับการต้อนรับจากแฟนเพลงล้นหลาม เพราะแม้จะเก็บค่าชมคนละ 10 - 15 บาท ก็ยังเก็บเงินได้ถึง 2 แสนบาท คิดเป็นจำนวนผู้
มาชมก็ราวหมื่นคน รังษี เสรีชัย ได้แจ้งเกิดในถนนสายลูกทุ่งเต็มตัว

รังษีออกเดินสายอยู่นานราว 3 ปี ระหว่างนั้น รังษีก็มีผลงานเพลงคู่ร่วมกับศิลปินร่วมค่ายอย่างศิรินทรา นิยากร ออกมาด้วย ก่อนที่จะออกมาทำวงเอง และมีผลงานตามมาอีกหลายชุด ก่อนที่ชื่อเสียงจะตกต่ำ จึงหันไปทำธุรกิจร้านอาหารตามจังหวัดต่างๆ รวมทั้งที่สระบุรี และลงเล่นการเมืองท้องถิ่นโดยได้รับเลือกตั้งเป็นสมาชิกสภาเทศบาล อ.มวกเหล็ก ช่วงปี 2543 - 2547 รวมทั้งพยายามขยับมาเล่นการเมืองระดับประเทศ ด้วยการสมัครสมาชิกสภาผู้แทนราษฎร สังกัดพรรคมหาชน เขต 2 จ.สระบุรี 2548 แต่ไม่ประสบความสำเร็จ

ผลงานเพลงดัง
------------

* น้ำกรดแช่เย็น
* ตอไม้ที่ตายแล้ว
* กากีเหมือนดอกไม้
* ดอกจาน
* ไม่รักบอกด้วย
* คิดถึงลำดวน
* กินยาอะไร
* รอวันเธอว่าง
* คืนนัดพบ
* คำวอนก่อนลา
* ไข้ใจ
* รังษีไม่ดีตรงไหน
* เกียรติทหารเกณฑ์
* 26 ตกเกณฑ์รัก
* ก้อนหินชายหาด

ผลงานการแสดงภาพยนตร์
--------------------

* ลูกทุ่งเสียงทอง (2528)
* มนต์เพลงลูกทุ่ง เอฟ.เอ็ม. (2545)

อ้างอิง
-------

1. ↑
2. ↑  "ประวัติรังษี เสรีชัย". คลังข้อมูลเก่าเก็บจากแหล่งเดิมเมื่อ 2014-08-15. สืบค้นเมื่อ 2014-02-06.
**เฮลิโคเนีย** (อังกฤษ: Heliconia; ชื่อวิทยาศาสตร์: *Heliconia* spp.) เป็นสกุลพันธุ์ไม้ที่มีหลายสายพันธุ์มีชื่อภาษาไทยต่าง ๆ กัน เช่น **ธรรมรักษา** **ก้ามกุ้ง** **ก้ามกั้ง** **สร้อยกัทลี** เป็นไม้เขตร้อน ที่นิยมใช้เป็นไม้ตัดดอก ไม้กระถาง และตกแต่งสถานที่ ทั้งในและต่างประเทศมีมากมายหลายพันธุ์ เป็นไม้อวบน้ำยืนต้น มีลำต้นใต้ดิน เรียกว่าเหง้า ส่วนของลำต้นเหนือดินเรียกว่า "ต้นเทียม" (pseudostem) ประกอบด้วยส่วนของลำต้น (stem) และใบเมื่อเจริญเต็มที่ มักมีช่อดอก (infloescemce) แทงออกที่ส่วนกลางของต้นเทียม ลำต้นประกอบด้วยกาบใบ (leaf sheath) วางซ้อนสลับไปมา

เฮลิโคเนียมีถิ่นกำเนิดในทวีปอเมริกาและหมู่เกาะในทะเลแคริบเบียน โดยชื่อ เฮลิโคเนียนำมาจากชื่อ เฮลิคอน ที่เป็นภูเขาสถิตของเทพธิดา 9 พระองค์ที่เรียกว่า มิวส์ (Muses) ซึ่งมีความงามเป็นอมตะเช่นเดียวกับ เฮลิโคเนียที่มีอายุยืนยาว

ลักษณะทางพฤกษศาสตร์
-------------------

การเรียงตัวของใบ จะเรียงสลับตรงกันข้ามในระนาบเดียวกัน มีทั้งใบที่คล้ายกล้วย คือมีก้านใบยาว และอยู่ในแนวตั้ง, ใบที่คล้ายขิง คือ มีก้านใบสั้น และใบอยู่ในแนวนอน และใบที่คล้ายพุทธรักษา คือมีก้านใบสั้น หรือยาวไม่มากนัก และใบทุกมุมป้านกับลำต้น

ดอกเฮลิโคเนียจะออกเป็นช่อ สะดุดตา และมีสีสันสวยงาม ช่อดอกมักแทงออกกลางลำต้นเทียม และเป็นส่วนสุดท้ายของการเจริญ. ช่อดอกอาจตั้ง (upright) หรือห้อย (pendent) แล้วแต่ชนิด ส่วนของช่อดอกจะประกอบด้วย ก้านช่อดอก (peduncle) เป็นส่วนต่อระหว่างโคนใบสุดท้ายกับโคนกลีบประดับกลีบแรก กลีบประดับ (inflorescence bract, cincinal bract) เป็นส่วนที่พัฒนามาจากใบ ก้านต่อระหว่างกลีบประดับ (rachis) ส่วนนี้อาจมีสี และผิวแตกต่างจากกลีบประดับ และอาจตรงหรือคดไปมาได้ (zigzag) แล้วแตชนิด

ผลมีลักษณะคล้ายผลท้อ (drupe) มีเนื้อนุ่ม และมีชั้นหุ้มเมล็ดที่แข็ง ผลสุกจะมีสีน้ำเงิน ถ้าเป็นชนิดที่พบในทวีปอเมริกา และสีส้มในชนิดที่พบในหมู่เกาะแปซิฟิก

การปลูกเลี้ยง
-------------

เฮลิโคเนีย สามารถเจริญเติบโตได้ทั้งในที่ร่มรำไรถึงกลางแจ้ง และเจริญเติบโตได้ดีในที่ลุ่มและชื้นแฉะ ขยายพันธุ์โดยการเพาะเมล็ด, แยกกอ (การแยกก่อที่ให้ได้ผลที่ดีควรมีทั้งต้นแก่และหน่อติดไปด้วยกัน) หรือเพาะเลี้ยงเนื้อเยื่อ

* ช่อดอก Heliconia mariaeช่อดอก Heliconia mariae
* Heliconia psittacorumHeliconia psittacorum
* Heliconia rostrata โตที่เบงกอลตะวันตก, ประเทศอินเดียHeliconia rostrata โตที่เบงกอลตะวันตก, ประเทศอินเดีย
* ช่อดอก H. rostrata อย่างใกล้ชิดช่อดอก H. rostrata อย่างใกล้ชิด
* H. stricta (แคระใบจาเมกา)*H. stricta* (แคระใบจาเมกา)

ดูเพิ่ม
-------

* ปักษาสวรรค์
* ปากนกแก้ว
* พุทธรักษาญี่ปุ่น (ธรรมรักษา)

อ้างอิง
-------

1. ↑  พัฒน์ พิชาน,ไม้ประดับสวรรค์ เฮลิโคเนีย,ISBN 978-974-13-4720-9

* เฮลิโคเนีย จากเครือเจริญโภคภัณฑ์
**กฎผู้เล่นท้องถิ่น** (อังกฤษ: Homegrown Player Rule) เป็นความคิดริเริ่มของพรีเมียร์ลีกอังกฤษ เพื่อให้ผู้เล่นในประเทศได้รับการพัฒนาจากยุคก่อนหน้านี้มากขึ้น โดยหวังว่าจะได้รับการดูแลเพื่อเพิ่มประสิทธิภาพให้มากขึ้น เป็นส่วนหนึ่งของแผนประสิทธิภาพผู้เล่นระดับสูงของลีก พรีเมียร์ลีกเสนอให้แต่ละทีม มีผู้เล่นที่ไม่ใช่ "ผู้เล่นท้องถิ่น" สูงสุด 17 คน และมีขนาดทีมสูงสุด 25 คน ซึ่งหมายความว่าใน 25 คนต้องมีผู้เล่นท้องถิ่นอย่างน้อยแปดคน เกร็ก ไดก์ อดีตประธานสมาคมฟุตบอล ต้องการบังคับใช้กฎระเบียบที่เข้มงวดมากขึ้นสำหรับผู้เล่นต่างชาติ โดยความตั้งใจของเขาคือช่วยให้อังกฤษคว้าแชมป์ฟุตบอลโลก 2022 ที่กาตาร์ ตามที่เขาระบุไว้ในบทนำ

ข้อเสนอที่สำคัญที่สุดบางส่วนของไดก์ ในปี 2015 ได้แก่ :

* ผู้เล่นท้องถิ่นในทีม 25 คนจะเพิ่มขึ้นจากแปดคนเป็น 12 คน มีสองคนที่ต้องมาจากระบบทีมเยาวชน
* การกำหนดคำจำกัดความของการเป็นผู้เล่นท้องถิ่นให้กระชับมากขึ้น ด้วยเหตุนี้ผู้เล่นต่างชาติที่ผ่านคุณสมบัติ จะมีน้อยลง

ผู้เล่นต่างชาติ ผู้เล่นท้องถิ่น
-------------------------------

ในปัจจุบัน การจัดประเภทเป็นผู้เล่นท้องถิ่น ต้องอยู่ในทีมอังกฤษอย่างน้อยสามปีก่อนอายุยี่สิบเอ็ด ซึ่งไดก์ต้องการลดเหลือสิบแปดปี นั่นหมายความว่าเด็กจะต้องเริ่มต้นที่สโมสรเมื่ออายุสิบห้าเป็นอย่างช้า และเนื่องจากผู้เล่นไม่ได้รับอนุญาตให้ย้ายข้ามเขตแดนของประเทศก่อนอายุสิบหก (ยกเว้นในกรณีพิเศษ) นั่นหมายถึงผู้เล่นต่างชาติที่ผ่านคุณสมบัติ จะมีน้อยลง

แต่ละฤดูกาล พรีเมียร์ลีกจะแสดงรายชื่อทีมของแต่ละสโมสรประจำฤดูกาลในวันที่ 1 กันยายน (หลังปิดตลาดซื้อขายนักเตะช่วงฤดูร้อน) แต่ละสโมสรสามารถลงทะเบียนผู้เล่นทีมชุดใหญ่ที่ไม่ใช่ชาวอังกฤษหรือชาวเวลส์ และไม่ได้อยู่ในระบบทีมเยาวชนของอังกฤษหรือเวลส์ได้มากถึง 17 คน รวมทั้งมีผู้เล่นท้องถิ่นจำนวนเท่าใดก็ได้ที่มีขนาดสูงสุดไม่เกิน 25 คน รวมทั้งไม่จำกัดจำนวนผู้เล่นจากทีมเยาวชน และผู้เล่นอายุต่ำกว่า 21 ปี ตัวอย่าง เช่น รายชื่อในปี 2017 มีผู้เล่นท้องถิ่นจำนวนหนึ่งที่ไม่ได้เป็นชาวอังกฤษหรือชาวเวลส์โดยกำเนิดหรือผ่านคุณสมบัติ ซึ่งรวมถึงแซ็สก์ ฟาบรากัส, ปอล ป็อกบา, โรเมลู ลูกากู และเอกตอร์ เบเยริน

อ้างอิง
-------

1. 1 2  Gibson, Owen. "FA Chief Greg Dyke Plans to Get Tough on Overseas-player Quotas". *The Guardian*. The Guardian. สืบค้นเมื่อ 14 December 2015.
2. 1 2  "Squads for Premier League 2017/18 confirmed". *Premier League*. สืบค้นเมื่อ 2018-04-12.
3. ↑  Dyke, Greg. "Greg Dyke: 'Give young talent a chance … and we can win 2022 World Cup'". *the Guardian*. สืบค้นเมื่อ 2015-12-14.
4. ↑  "This 'home-grown' Prem XI have 309 caps between them - but not one for England". *mirror*. สืบค้นเมื่อ 2015-12-14.
5. ↑  "Summer Football Transfer Window Information Premier League". *Premier League*. สืบค้นเมื่อ 2018-04-12.
ยูนิทวินส์
**ยูนิทวินส์** (อังกฤษ: Unitwins) เป็นสองศิลปินบันเทิงที่ใช้จักรยานล้อเดียวจากประเทศสวีเดน ประกอบด้วยฝาแฝดชื่อมาร์ติน เควนเนบี และโยเซฟ เควนเนบี

สองพี่น้องดังกล่าวได้ลงแข่งในระดับนานาชาติด้วยการปั่นจักรยานล้อเดียวแบบเอกซ์ตรีม และใช้ประสบการณ์อันยาวนานในกีฬานี้มาจัดแสดงจักรยานล้อเดียวทั่วสแกนดิเนเวีย

เมื่อ ค.ศ. 2013 พวกเขาได้รับการโหวตสำหรับการแสดงที่ดีที่สุดอันดับสามของสวีเดนในรายการโทรทัศน์รัมปยูเสต และใน ค.ศ. 2014 พวกเขาเข้าถึงรอบรองชนะเลิศของสแวรีแย ซึ่งเป็นรายการอเมริกาส์กอตแทเลินต์เวอร์ชันสวีเดน ในระหว่างการถ่ายทำต่อมา ทั้งคู่ดึงความสนใจเมื่อโยเซฟร่อนลงบนศีรษะของมาร์ตินระหว่างการตบตา แต่ก็สามารถลดผลกระทบจากการปะทะได้และแสดงต่อไปโดยไม่มีใครได้รับบาดเจ็บ

การแสดงทางโทรทัศน์
------------------

* สแวรีแย ค.ศ. 2010
* รัมปยูเสต รอบชิงชนะเลิศ ค.ศ. 2012
* สแวรีแย รอบรองชนะเลิศ ค.ศ. 2014
* ยาร์นคอนโทเรต ค.ศ. 2014
* เอฟเตอร์ทีอู ค.ศ. 2014

อ้างอิง
-------

1. ↑  "Unitwins tog medaljer i Kanada". *www.stockholmdirekt.se*.
2. ↑  "De ska vinna Sveriges kärlek i talang 2014". *www.stockholmdirekt.se*.
3. ↑  "Ny talangjakt för supertvillingar på enhjuling". *dt.se*.
4. ↑  Talang Sverige (10 March 2014). "Unitwins - Talang Sverige" – โดยทาง YouTube.
5. ↑  Martin Sjönneby (21 April 2014). "Unitwins vidare till semifinal i Talang 2014!" – โดยทาง YouTube.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ยูนิทวินส์
* Official site เก็บถาวร 2022-09-22 ที่ เวย์แบ็กแมชชีน
สำหรับธงของกองทัพเรือไทย ดูที่ ธงฉาน (กองทัพเรือไทย)
การชักธงฉานที่หัวเรือรบ (ในภาพเป็นธงฉานของกองทัพเรือไอร์แลนด์)
**ธงฉาน** (อังกฤษ: jack; ฝรั่งเศส: *pavillon de beaupré*; เยอรมัน: *Gösch*; สเปน: *bandera de proa*) คือธงชาติที่บัญญัติให้ใช้เพิ่มเติมสำหรับชักที่เสาหัวเรือรบและเรือประเภทอื่น ๆ บางชนิด ปกติแล้วจะชักขึ้นในเวลาที่เรือไม่ได้ออกปฏิบัติการและเมื่อมีการตกแต่งเรือด้วยธงต่าง ๆ ในวาระพิเศษ ในบางประเทศจะใช้ธงนี้สำหรับหมายยศนายทหารชั้นนายพลเรือด้วย เช่น ธงหมายยศจอมพลเรือของสหราชอาณาจักรใช้ธงฉานของกองทัพเรือสหราชอาณาจักร (ธงเดียวกันกับธงยูเนี่ยนแจ็ค ซึ่งใช้เป็นธงชาติด้วย แต่กำหนดสัดส่วนของธงไว้ที่ 1:2) เป็นต้น นอกจากนี้ยังอาจใช้ในหน้าที่อื่น ๆ ตามที่ระบุไว้ในกฎหมายโดยเฉพาะ เช่น ในกองทัพเรือไทย ธงฉานจะใช้เป็นธงหมายเรือพระที่นั่ง และเรือหลวง และเป็นธงประจำกองทหารสำหรับหน่วยทหารเรือที่ยกพลขึ้นบก ซึ่งหน่วยทหารนั้นไม่ได้รับพระราชทานธงชัยเฉลิมพล

ในภาษาไทยโบราณ คำว่าธงฉานหมายถึง ธงนำกระบวนกลองชนะ มีลักษณะเป็นรูปสามเหลี่ยม ความหมายในปัจจุบันหมายเอาถึงธงฉานของกองทัพเรือ ตามที่กำหนดไว้ในพระราชบัญญัติธง พ.ศ. 2522

ตัวอย่างธงฉานของประเทศต่าง ๆ
----------------------------

* ธงฉานกองทัพเรือไทยธงฉานกองทัพเรือไทย
* ธงนาวีเยอรมนี (ใช้เป็นธงฉานด้วย)ธงนาวีเยอรมนี (ใช้เป็นธงฉานด้วย)
* ธงฉานกองทัพเรือสหรัฐอเมริกาธงฉานกองทัพเรือสหรัฐอเมริกา
* ธงฉานกองทัพเรือบราซิลธงฉานกองทัพเรือบราซิล
* ธงฉานกองทัพเรือรัสเซียธงฉานกองทัพเรือรัสเซีย
* ธงฉานสาธารณรัฐจีนธงฉานสาธารณรัฐจีน
* ธงฉานราชนาวีสเปนธงฉานราชนาวีสเปน
* ธงฉานกองทัพเรือฟินแลนด์ธงฉานกองทัพเรือฟินแลนด์

อ้างอิง
-------

1. ↑  พจนานุกรมวิชา Vexillology หมวดอักษร J
2. ↑  ธงหมายยศของราชนาวีอังกฤษ จากเว็บไซต์ Flags of the World
3. ↑  "พระราชบัญญัติธง พ.ศ. 2522 มาตรา 19". คลังข้อมูลเก่าเก็บจากแหล่งเดิมเมื่อ 2008-02-21. สืบค้นเมื่อ 2007-11-20.
4. ↑  "พจนานุกรมราชบัณฑิตยสถาน พ.ศ. 2542 หมวดอักษร ธ". คลังข้อมูลเก่าเก็บจากแหล่งเดิมเมื่อ 2007-11-04. สืบค้นเมื่อ 2007-11-20.

ดูเพิ่ม
-------

* ธงฉาน (กองทัพเรือไทย)
**จิตวิทยาสังคม** คือกระบวนการทางวิทยาศาสตร์ที่ศึกษาหาคำอธิบายว่าความคิด, ความรู้สึก และพฤติกรรมต่าง ๆ ของคน ได้รับผลกระทบหรืออิทธิพลจากการแสดงออก, จากการจินตนาการหรือการแสดงนัยของผู้อื่นอย่างไร นิยามของคำว่า *ความคิด, ความรู้สึก, พฤติกรรม* ใช้ในความหมายที่รวมถึงตัวแปรทางจิตวิทยาที่สามารถวัดปริมาณได้ การที่เราสามารถถูกจินตนาการหรือเป็นนัยที่ผู้อื่นแสดงออกมา แสดงให้เห็นว่าคนเรามีแนวโน้มที่จะได้รับอิทธิพลทางสังคม (หรืออาจเรียกว่าเป็นแรงกดดันทางสังคม) ซึ่งแม้แต่ในสภาพแวดล้อมที่อยู่ตัวคนเดียวก็ได้รับอิทธิพลเช่นกัน เช่นในเวลาที่เราดูโทรทัศน์, การใช้หรือโต้ตอบกับโปรแกรมคอมพิวเตอร์ (เกมส์, อินเทอร์เน็ต) หรือการทำตามบรรทัดฐานหรือธรรมเนียมของสังคม
การร่วมมือ คือเป็นสถานการณ์ที่สมาชิกในกลุ่มมีการทำงานร่วมกัน หรือช่วยกันทำงานให้บรรลุเป้าหมายของกลุ่ม

ปัจจัยที่มีผลต่อพฤติกรรมการร่วมมือ มีหลายปัจจัยด้วยกันขึ้นอยู่กับสถานการณ์และสภาพแวดล้อมของทีมงานนั้นๆแต่โดยส่วนใหญ่แล้วจะประกอบไปด้วย 2 ปัจจัยคือ 
1.เต็มใจที่จะทำงานนั้น ผู้ที่มีความเต็มใจทำงาน ถ้างานที่เราทำนั้นเราเต็มใจที่จะทำงานๆนั้นก็จะออกมา เต็มประสิทธิภาพของตัวเราแต่ในทางกลับกันถ้าเราถูกบังคับ ให้ทำงานนั้น ประสิทธิภาพในการทำงานของเราก็จะลดลง 
2.ความชำนาญ ทักษะที่จะทำงานนั้นออกมาให้มีคุณภาพถ้าขาดข้อนี้ไปต่อให้มีความเต็มใจในการทำงานก็ไม่สามารถทำงานนั้นออกมาได้คุณภาพ

การร่วมมือกับประสิทธิภาพในการทำงาน การร่วมมือช่วยเพิ่มประสิทธิภาพในการทำงานมากกว่าการแข่งขันเนื่องด้วยสาเหตุของสิ่งตอบแทนเป็นเครื่องจูงใจถ้าสิ่งตอบแทนนั้นมีเพียงแค่ไม่กี่คนที่ได้รับคนอื่นที่คิดว่าตนไม่ได้รับสิ่งตอบแทนนั้นแน่นอนก็จะเกิดไม่อยากทำงานนั้นๆส่งผลให้ประสิทธิภาพการทำงานในภาครวมลดลงแต่ถ้าเกิดคนทุกคนได้รับสิ่งตอบแทนจากการทำงานนั้นแน่นอนงานก็จะดำเนินไปอย่างราบรื่นและมีประสิทธิภาพ
**ห่ง เจิว** (เวียดนาม: *Hồng Châu*;เกิด 25 มิถุนายน ค.ศ. 1979) เป็นนักแสดงชาวอเมริกันเชื้อสายเวียดนาม เป็นที่รู้จักและโด่งดังในวงกว้างจากบทบาท "หง็อก ลาน เจิ่น" ในภาพยนตร์เรื่อง *มนุษย์ย่อไซส์* (2017) ที่ทำให้เธอได้รับการเสนอชื่อเข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม นอกจากนี้การแสดงของเธอในบทบาท "ลิซ" นางพยาบาลในภาพยนตร์เรื่อง *เหงา เท่า วาฬ* (2022) ก็ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม

ห่ง เจิว เกิดในค่ายผู้ลี้ภัย ประเทศไทย โดยเธอเป็นบุตรสาวที่เกิดจากพ่อและแม่ชาวเวียดนามที่อพยพมาทางเรือในช่วงหลังสงครามเวียดนาม และได้รับการสนับสนุนจากโบสถ์คาทอลิกของชาวเวียดนาม ในเมืองนิวออร์ลีนส์ รัฐลุยเซียนา ให้ย้ายมายังสหรัฐอเมริกา และได้เรียนต่อด้านภาพยนตร์ศึกษาที่วิทยาลัยสื่อสารแห่งมหาวิทยาลัยบอสตัน หลังเรียนจบเธอเข้าสู่วงการบันเทิงจากการรับบทเป็นผู้หญิงเอเชียและบทตัวประกอบเล็กๆน้อยๆในละครโทรทัศน์เรื่องต่างๆ เช่น *แบบว่า กว่าพ่อจะเจอแม่* ฤดูกาลที่ 5 (2010), *เอ็นซีไอเอส: หน่วยสืบสวนแห่งนาวิกโยธิน* ฤดูกาลที่ 7 (2010) จนเริ่มได้รับความสนใจจากวงการบันเทิงสหรัฐจากการแสดงบท "ลิญ" ในละครโทรทัศน์เรื่อง *เทร็ม* ทางช่องเอชบีโอ (2011–2013) ต่อมาเธอได้แสดงภาพยนตร์เรื่องแรกใน *ยอดสืบจิตไม่เสื่อม* (2014) ที่นำแสดงโดยวาคีน ฟินิกซ์ จนมาโด่งดังในบท "หง็อก ลาน เจิ่น" ในภาพยนตร์เรื่อง *มนุษย์ย่อไซส์* (2017) ที่ทำให้เธอได้รับคำชื่นชมจากนักวิจารณ์ภาพยนตร์และได้รับการเสนอชื่อให้เข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม

ประวัติ
-------

ห่ง เจิว เกิดเมื่อวันที่ 25 มิถุนายน ค.ศ. 1979 ที่ค่ายผู้ลี้ภัยในประเทศไทย ครอบครัวของเธอเป็นชาวเวียดนามที่เป็นผู้ลี้ภัยและหนีออกนอกประเทศด้วยวิธีทางเรือในปี ค.ศ. 1979 ภายหลังจบสงครามเวียดนาม โดยขณะอพยพแม่ของเธอตั้งครรภ์ได้ 6 เดือน และพ่อของเธอถูกยิงจนเกือบเสียชีวิต ต่อมาครอบครัวของเธอได้รับการช่วยเหลือจากโบสถ์คาทอลิกของชุมชนชาวเวียดนาม ในเมืองนิวออร์ลีนส์ รัฐลุยเซียนา ให้ย้ายจากค่ายผู้ลี้ภัย ประเทศไทย มายังสหรัฐอเมริกา

หลังย้ายออกจากประเทศไทยมายังสหรัฐอเมริกา ครอบครัวของเธออาศัยอยู่ในบ้านพักที่รัฐบาลจัดหาให้ ในเมืองนิวออร์ลีนส์และได้เรียนหนังสือที่โรงเรียน โดยเธอได้รับการจัดสรรอาหารกลางวันให้โดยรัฐบาล และเริ่มหัดเรียนรู้ภาษาอังกฤษนอกเหนือจากภาษาเวียดนาม

ผลงานการแสดง
------------

### ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2014 | *ยอดสืบจิตไม่เสื่อม* | เจด |  |
| 2017 | มนุษย์ย่อไซส์ | หง็อก ลาน เจิ่น |  |
| 2018 | *ความรักนอกกรอบ* | โกลว |  |
| 2019 | *ไดร์ฟเวส์* | เคธี |  |
| *อเมริกันวูแมน* | เจนนี ชิมาดะ |  |
| 2020 | ผจญภัยสายลับใต้พิภพ | โอพาล โคบอย | พากย์เสียง (ฉากที่ถูกตัด) |
| 2022 | *โชวิงอัพ* | โจ |  |
| *เหงา เท่า วาฬ* | ลิซ |  |
| *เมนูสยอง* | เอลซา |  |
| 2023 | *Asteroid City* | TBA |  |
| TBA | *And* | TBA | อยู่ในขั้นตอนผลิต |
| *The Instigators* | TBA | กำลังถ่ายทำ |

อ้างอิง
-------

1. ↑
2. ↑
**ระฆังพระเจ้าจิงกูจา** (พม่า: စဉ့်ကူးမင်း ခေါင်းလောင်းတော်) หรือรู้จักในอีกชื่อ **ระฆังมหาฆัณฏา** ระฆังขนาดใหญ่ตั้งอยู่ที่เจดีย์ชเวดากอง ย่างกุ้ง ประเทศพม่า ได้รับการสร้างถวายปี พ.ศ. 2322 โดยพระเจ้าจิงกูจาแห่งราชวงศ์โก้นบอง ชื่ออย่างเป็นทางการในภาษาบาลีของระฆังใบนี้คือ มหาฆัณฏา ซึ่งแปลว่า "ระฆังเสียงเพราะ"

ลักษณะ
------

ระฆังมีน้ำหนักประมาณ 23–25 ตัน และสูง 2.13 เมตร (7.0 ฟุต) ปากกว้าง 2.01 เมตร (6.6 ฟุต) และหนา 0.305 เมตร (1.00 ฟุต) บนระฆังมีจารึกสิบสองบรรทัด ข้อความจารึกบรรยายถึงพระเจ้าจิงกูจาซึ่งขึ้นครองราชย์เมื่อวันที่ 9 มิถุนายน พ.ศ. 2319 ปกครองดินแดน 16 ดินแดน ทรงหล่อและบริจาคระฆังให้แก่เจดีย์ชเวดากองเมื่อวันที่ 17 มกราคม พ.ศ. 2322

ประวัติ
-------

ระฆังใบนี้หล่อขึ้นระหว่างปี พ.ศ. 2319 ถึง พ.ศ. 2322 ในปี พ.ศ. 2368 อังกฤษพยายามนำระฆังออกจากเจดีย์ในช่วงสงครามอังกฤษ–พม่าครั้งที่หนึ่ง อย่างไรก็ตามเรือที่ขนส่งระฆังเพื่อไปโกลกาตาจมลงในแม่น้ำย่างกุ้งพร้อมกับระฆัง หลังจากพยายามกู้ระฆังไม่สำเร็จหลายครั้ง ในที่สุดอังกฤษก็ยอมแพ้ จากนั้นชาวพม่ากลุ่มหนึ่งได้กู้ระฆังขึ้นจากก้นแม่น้ำได้สำเร็จ และนำไปประดิษฐานตำแหน่งเดิมที่เจดีย์

สถานะปัจจุบัน
-------------

ระฆังตั้งอยู่ในศาลาทางด้านทิศตะวันตกเฉียงเหนือของเจดีย์

อ้างอิง
-------

1. 1 2 3  "Maha Ganda Bell". Worldvisitguide.com. สืบค้นเมื่อ 2014-04-06.
2. ↑  "The Maha Gandha Or Singu Min Bell At Shwedagon Pagoda Myanmar". Getintravel.com. 2013-02-07. สืบค้นเมื่อ 2014-04-06.
3. ↑  "Great Bells - Asia and the Pacific Rim". Towerbells.org. สืบค้นเมื่อ 2014-04-06.
4. ↑  "Destination in Yangon - Pro Asia Travel and Tour". Proasiamyanmar.com. สืบค้นเมื่อ 2014-04-06.
5. ↑  "Singu Min Bell | I See You See". Jtdytravels.com. 2012-10-05. สืบค้นเมื่อ 2014-04-06.
6. 1 2  "Great Bell, Shwe Dagon Pagoda, Rangoon". Bl.uk. 2003-11-30. คลังข้อมูลเก่าเก็บจากแหล่งเดิมเมื่อ 2014-04-07. สืบค้นเมื่อ 2014-04-06.
**สเตฟาโน เบล็อตติ** (อังกฤษ: Stefano Belotti; เกิด 23 กรกฎาคม พ.ศ. 2547) เป็นนักกีฬากระโดดน้ำที่ลงแข่งขันระดับนานาชาติให้กับประเทศอิตาลี ผลงานล่าสุดของเขาคือ อันดับที่หนึ่งจากรายการสปริงบอร์ดซิงโครไนซ์ 3 เมตร ชาย ในการแข่งขันกระโดน้ำเยาวชนชิงแชมป์โลก 2022 เขาแข่งขันรายการแพลตฟอร์ม 10 เมตร สปริงบอร์ด 1 เมตร สปริงบอร์ด 3 เมตร ซิงโครไนซ์ 3 เมตร และประเภททีม เขาได้เหรียญทองร่วมกับ มัตเตโอ ซานโตโร
ในการแข่งขันกระโดดน้ำแบบซิงโครไนซ์ 3 เมตร และเหรียญเงินในรายการสปริงบอร์ด 1 เมตร ในการแข่งขันเยาวชนชิงแชมป์ยุโรป (บูคาเรสต์) และเยาวชนชิงแชมป์โลก (มอนทรีออล) ปี ค.ศ. 2022 ปัจจุบันสเตฟาโน เบล็อตติเป็นนักกีฬาของสโมสรฟิอัมเม จิอัล

อ้างอิง
-------

1. ↑  "Diving - Stefano Belotti (Italy)". *www.the-sports.org*.
2. ↑  "Sportfotos Berlin: 2018 - Roma Junior Diving Cup 2018 - Participants". *sportfotos-berlin.com*.
3. ↑  "InterSportStats". *intersportstats.com*.
4. ↑  "Tuffi: il bergamasco Stefano Belotti medaglia di bronzo agli assoluti di Torino". *primabergamo.it*.

แหล่งข้อมูลอื่น
---------------
**พญาผากอง**หรือ**พระยาผากอง**เป็นกษัตริย์ที่เคยปกครองเมืองน่าน เมืองปัวในสมัยสุโขทัย มี 2 องค์คือ พญาผากอง (ผู้ปู่) ครองราชย์ พ.ศ. 1863 - 1892 และพญาผากอง (ผู้หลาน) ครองราชย์ พ.ศ. 1904 - 1929 แต่ในเอกสารบางฉบับเปลี่ยนชื่อพญาผากอง (ผู้ปู่) เป็น**พญาผานอง**

พญาผากอง (ผู้ปู่) หรือพญาผานอง เป็นโอรสของเจ้าเก้าเกื่อนหรือปู่ฟ้าฟื้น เดิมชื่อขุนใสหรือขุนใส่ยศ สืบเชื้อสายมาจากพญาภูคา เจ้าเมืองภูคา ขุนฟอง ปู่ของพญาผานองแยกมาตั้งเมืองพลัวหรือเมืองปัว ครองราชย์ พ.ศ. 1863 - 1892 เมื่อสวรรคตแล้ว โอรสสององค์คือเจ้าไสและเจ้ากานเมืองได้ครองราชย์ต่อมา พญาการเมืองมีโอรสชื่อพญาผากอง ครองราชย์ พ.ศ. 1904 - 1929 พญาผากองนี้เป็นผู้สร้างเมืองน่านที่เวียงกุม บ้านห้วยไคร้ เมื่อ พ.ศ. 1909 เชื้อสายของพญาผากองได้ครองเมืองน่านจนถึงเจ้าผาแสงเป็นองค์สุดท้าย ก่อนที่ทางเชียงใหม่จะส่งคนมาปกครองเมืองน่านโดยตรง

พญาผากอง (ผู้หลาน) นี้น่าจะเป็นองค์เดียวกับท้าวผาคองในพงศาวดารฉบับหลวงประเสริฐฯที่ยกทัพมาช่วยสุโขทัยรบกับสมเด็จพระบรมราชาธิราชที่ 1 เมื่อ พ.ศ. 1919 ซึ่งทัพท้าวผาคองแตก ถูกฝ่ายอยุธยาจับเป็นเชลยได้มาก

อ้างอิง
-------

* ประเสริฐ ณ นคร. ผากอง, พระยา ใน ประวัติศาสตร์เบ็ดเตล็ด. กทม. มติชน. 2549. หน้า 254 - 255
พิกัดภูมิศาสตร์: 18°29′N 99°16′E﻿ / ﻿18.483°N 99.267°E﻿ / 18.483; 99.267

ภาพอุโมงค์ขุนตาน
**อุโมงค์ขุนตาน** เป็นอุโมงค์ทางรถไฟลอดผ่านที่ยาวที่สุดในประเทศไทย จากจำนวนทั้งสิ้น 8 อุโมงค์มีความยาว**ถึง 1,352.10 เมตร** (1 กิโลเมตร 352 เมตร 10 เซนติเมตร) ตั้งอยู่ใกล้เคียงกับพื้นที่อุทยานแห่งชาติดอยขุนตาล ระหว่างอำเภอห้างฉัตร จังหวัดลำปาง กับอำเภอแม่ทา จังหวัดลำพูน เริ่มก่อสร้างเมื่อ พ.ศ. 2450 แล้วเสร็จ พ.ศ. 2461 โดยการรถไฟหลวงแห่งกรุงสยาม ที่มีพลเอกพระเจ้าบรมวงศ์เธอ พระองค์เจ้าบุรฉัตรไชยาการ กรมพระกำแพงเพชรอัครโยธินเป็นผู้บัญชาการ และมีนายช่างชาวเยอรมันชื่อ เอมีล ไอเซินโฮเฟอร์ เป็นผู้ควบคุมการก่อสร้างทั้งหมด ใช้เวลาสร้างทั้งหมด 11 ปี ค่าใช้จ่ายทั้งสิ้น 1,362,050 บาท 

อุโมงค์ขุนตาน มีขนาดกว้าง 5.20 เมตร สูง 5.50 เมตร และยาว 1,352.10 เมตร เป็นอุโมงค์ชนิดคอนกรีตเสริมเหล็กตลอดแนว อุโมงค์ด้านเหนือสูงกว่าด้านใต้ประมาณ 14 เมตร

ด้านหนึ่งของอุโมงค์ขุนตาน คือ สถานีรถไฟขุนตาน บังกะโลรถไฟของการรถไฟแห่งประเทศไทย และอุทยานแห่งชาติดอยขุนตาล

การก่อสร้างอุโมงค์ในอดีต
------------------------

ในอดีตบริเวณบ้านขุนตานยังเป็นถิ่นทุรกันดาร เต็มไปด้วยโรคภัยไข้เจ็บ ภูมิประเทศเป็นป่าทึบ และโขดเขาสูง การก่อสร้างจึงต้องใช้ความอุตสาหะพากเพียรอย่างยิ่ง เครื่องมือและสัมภาระต่าง ๆ ที่ใช้ก่อสร้างต้องใช้ช้างและเกวียนบรรทุกไป พอถึงบริเวณที่ที่เป็นภูเขาต้องใช้วิธีชักรอกขึ้นเขาลงเขาอย่างทุลักทุเล

กรรมวิธีในการขุดเจาะอุโมงค์ เริ่มด้วยการเจาะรูเล็ก ๆ โดยใช้สว่าน หรือใช้แรงคนตอกสกัด เมื่อมีรูลึกเข้าไปจึงเอาดินระเบิดไดนาไมต์ฝังเข้าไปในรูนั้นเพื่อระเบิดให้เป็นอุโมงค์ใหญ่ ถ้าหินก้อนใหญ่มากไม่สะดวกในการระเบิดให้แตกเป็นก้อนเล็ก ๆ ก็ใช้วิธีสุมไฟให้ก้อนหินร้อนจัดแล้วราดน้ำลงไป หินนั้นก็จะแตกเป็นเสี่ยง ๆ การขนดิน และหินออกจากอุโมงค์ก็ใช้คนงานขนออกมาการขุดเจาะเริ่มจากปลายอุโมงค์ทั้ง 2 ข้าง เข้ามาบรรจบกันตรงกลาง ใช้เวลาทั้งสิ้น 8 ปี อุโมงค์จึงทะลุถึงกันได้ และใช้เวลาอีก 3 ปีเพื่อผูกเหล็ก เทคอนกรีต ทำผนัง และหลังคาเพื่อความแข็งแรง และป้องกันน้ำรั่วซึมเมื่ออุโมงค์เสร็จเรียบร้อยแล้ว ยังวางรางรถไฟจากลำปางไปยังปากอุโมงค์ไม่ได้เพราะระหว่างทางต้องผ่านเหวลึกถึงสามแห่งไม่มีทางหลีกเลี่ยงได้จึงต้องใช้วิธีทำสะพานทอดข้ามระยะทาง 8 กิโลเมตร

อ้างอิง
-------

1. ↑  "อุโมงค์รถไฟถ้ำขุนตาน". คลังข้อมูลเก่าเก็บจากแหล่งเดิมเมื่อ 2010-02-24. สืบค้นเมื่อ 2012-01-13.
2. ↑  "บังกะโลขุนตาน". คลังข้อมูลเก่าเก็บจากแหล่งเดิมเมื่อ 2012-05-11. สืบค้นเมื่อ 2013-10-08.
3. ↑  "สำเนาที่เก็บถาวร". เก็บจากแหล่งเดิมเมื่อ 2009-10-26. สืบค้นเมื่อ 2009-10-26.

แหล่งข้อมูลอื่น
---------------

* อุโมงค์รถไฟถ้ำขุนตานจากเว็บไซต์สำนักงานสรรพากรพื้นที่ลำพูน เก็บถาวร 2010-02-24 ที่ เวย์แบ็กแมชชีน

| * ด
* ค
* ก
อุโมงค์รถไฟในประเทศไทย |
| --- |
| สายเหนือ | 
* ปางตูบขอบ
* เขาพลึง
* ห้วยแม่ลาน
* ขุนตาน

 |
| สายใต้ | 
* ช่องเขา
* บ่อฝ้าย (หัวหิน)

 |
| สายชายฝั่งทะเลตะวันออก | 
* พระพุทธฉาย

 |
| สายอีสาน | 
* เขาพังเหย

 |
| 
* หมวดหมู่ หมวดหมู่

 |
**คัง ซึง-ยุน** (เกาหลี: 강승윤; อังกฤษ: Kang Seung-yoon; เกิด 21 มกราคม ค.ศ. 1994(1994-01-21)) หรือที่รู้จักกันในชื่อ **ซึงยุน** (Seungyoon) หรือ **ยุน** เป็นนักร้อง นักแต่งเพลง นักแสดงชาวเกาหลีใต้ และเป็นหัวหน้าวงของวินเนอร์ การปรากฏตัวของเขาในรายการเรียลลิตี้ประกวดร้องเพลงทางโทรทัศน์ชื่อ *ซูเปอร์สตาร์ เค2* (2010) ทำให้เขามีความโดดเด่นหลังจากจบอันดับที่สี่ ดิจิทัลซิงเกิล "Instinctively" กลายเป็นซิงเกิลอันดับหนึ่งของเขาในฐานะศิลปินเดี่ยวและมียอดขายดิจิทัลเกือบ 2 ล้านชุด เมื่อวันที่ 12 มกราคม ค.ศ. 2011 เขาเซ็นสัญญากับค่ายเพลงเกาหลีใต้ วายจีเอนเตอร์เทนเมนต์ และเปิดตัวอย่างเป็นทางการในฐานะศิลปินเดี่ยวเมื่อวันที่ 16 กรกฎาคม ค.ศ. 2013 ด้วยดิจิตอลซิงเกิลชื่อ "It Rains "(비가 온다) และเป็นหัวหน้าวงวินเนอร์ เมื่อวันที่ 17 สิงหาคม ค.ศ. 2014

คังได้ลองแสดงผ่านซิทคอมเรื่อง *ไฮคิก: รีเวนจ์ออฟเดอะชอร์ตเลกเจด* (2011) เขาได้รับบทบาทนักแสดงนำครั้งแรกในเว็บซีรีส์เรื่อง *วีโบร้กอัพ* (2015) ซึ่งทำให้เขาได้รับรางวัลแรกในสาขานี้ด้วยรางวัล "นักแสดงชายยอดเยี่ยม" จากเค-เว็บเฟสต์อวอร์ด บทบาทของเขาในเรื่อง *ไพรซันเพลย์บุค* (2017) และ *ไครอส* (2020) ทำให้อาชีพนักแสดงของเขามั่นคงยิ่งขึ้น คังยังเป็น "แมสก์คิงคนที่ 122" ในรายการ *คิงออฟแมสก์ซิงเกอร์* ของเอ็มบีซี ภายใต้นามแฝง "Chow Yun-fat" เขาทำลายสถิติการชนะติดต่อกัน 6 ครั้ง ทำให้เขาได้รับตำแหน่ง "แชมป์ไอดอล 6 สมัยคนแรก" และ "แชมป์ที่อายุน้อยที่สุด" ในขณะนั้น

ผลงานเพลง
---------

สำหรับซึงยุนทำงานร่วมกับวินเนอร์ ดูที่ ผลงานเพลงของวินเนอร์
### สตูดิโออัลบั้ม

รายชื่อสตูดิโออัลบั้มพร้อมรายละเอียด อันดับชาร์ต และยอดขาย| ชื่อ | รายละเอียด | อันดับสูงสุด | ยอดขาย |
| --- | --- | --- | --- |
| KOR |
| *Page* | * วางจำหน่าย: 29 มีนาคม ค.ศ. 2021
* สังกัด: วายจีเอนเตอร์เทนเมนต์
* รูปแบบ: ซีดี, ดาวน์โหลดดิจิทัล
 | 3 | * KOR: 123,793
 |

อ้างอิง
-------

1. ↑  Gil, Hye-seong (January 12, 2011). "YG, '슈스케' 고교생 강승윤·김은비 계약 최종확정" [Superstar K2 contestants Kang Seung Yoon and Kim Eun-bi finalize contracts with YG Entertainment.]. *Star News* (ภาษาเกาหลี). MoneyToday. สืบค้นเมื่อ March 12, 2011.
2. ↑  "Gaon Album Chart" (ภาษาเกาหลี). Gaon Chart.

	* "Page".
3. ↑  Includes 113,793 + 10,000 (Kit) :

	* 2021년 4월 Album Chart [April 2021 Album Chart]. *Gaon Music Chart* (ภาษาเกาหลี). คลังข้อมูลเก่าเก็บจากแหล่งเดิมเมื่อ May 6, 2021. สืบค้นเมื่อ May 6, 2021.
	* 2021년 상반기 Album Chart [First Half of 2021 Album Chart]. *Gaon Music Chart* (ภาษาเกาหลี). คลังข้อมูลเก่าเก็บจากแหล่งเดิมเมื่อ July 9, 2021. สืบค้นเมื่อ December 31, 2022.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **คัง ซึง-ยุน**

* คัง ซึง-ยุน ที่วายจีเอนเตอร์เทนเมนต์

|  |  |
| --- | --- |
| ฐานข้อมูลการควบคุมรายการหลักฐาน: ศิลปิน แก้ไขสิ่งนี้ที่วิกิสนเทศ | 
* มิวสิกเบรนซ์

 |
**ดยุกแห่งวินด์เซอร์** (อังกฤษ: Duke of Windsor) เป็นฐานันดรศักดิ์หนึ่งของสหราชอาณาจักร ซึ่งถูกตั้งขึ้นเป็นกรณีพิเศษเมื่อวันที่ 8 มีนาคม ค.ศ. 1937 สำหรับเจ้าชายเอ็ดเวิร์ด ดยุกแห่งวินเซอร์ ซึ่งเป็นอดีตพระมหากษัตริย์ พระนามว่า พระเจ้าเอดเวิร์ดที่ 8 หลังจากทรงประกาศสละราชสมบัติในเดือนธันวาคม ค.ศ. 1937 ชื่อเมืองวินด์เซอร์สำหรับฐานันดรนี้ตั้งชื่อตามเมืองซึ่งเป็นที่ตั้งของพระราชวังวินด์เซอร์ ที่ประทับของพระมหากษัตริย์และพระราชวงศ์อังกฤษตั้งแต่รัชสมัยของพระเจ้าเฮนรีที่ 1 จากการพิชิตอังกฤษของชาวนอร์มัน นอกจากนี้ วินเซอร์ ยังเป็นชื่อของราชวงศ์อังกฤษตั้งแต่ปีค.ศ. 1917 เป็นต้นมา

ประวัติ
-------

ดยุกแห่งวินด์เซอร์ในปี ค.ศ. 1945
สมเด็จพระเจ้าเอ็ดเวิร์ดที่ 8 ทรงสละราชสมบัติในวันที่ 11 ธันวาคม ค.ศ. 1936 เพื่อที่จะเสกสมรสกับหญิงม่ายชาวอเมริกัน วอลลิส ซิมส์สัน ซึ่งภายหลังจากการเสกสมรสได้มีฐานันดรเป็น **"ดัชเชสแห่งวินด์เซอร์"**

ในช่วงวิกฤตการณ์แห่งการสละราชสมบัตินั้น ได้มีความสับสนเกี่ยวกับความเป็นไปของพระราชฐานะของอดีตพระมหากษัตริย์ซึ่งยังทรงพระชนม์อยู่ ซึ่งพระมหากษัตริย์พระองค์ใหม่ สมเด็จพระเจ้าจอร์จที่ 6 ได้ทรงนำความคิดที่จะใช้นามสกุลของพระราชวงศ์วินด์เซอร์เพื่อใช้สำหรับกรณีนี้

ในพระราชกิจจานุเบกษาของสมเด็จพระเจ้าจอร์จที่ 6 ได้บันทึกถึงเหตุการณ์ในการสืบราชสมบัติต่อจากพระเชษฐา ซึ่งได้ทรงระบุถึงฐานันดรของพระเชษฐาอย่างชัดเจนว่าให้ทรงเป็น "ดยุกแห่งวินด์เซอร์" หลังจากนั้นมา

ฐานันดร "ดยุกแห่งวินด์เซอร์" นั้นสิ้นสุดที่การเสด็จสวรรคตของพระองค์โดยปราศจากรัชทายาทในปีค.ศ. 1972 จึงทำให้พระองค์เป็นผู้ทรงฐานันดรนี้เป็นพระองค์แรก พระองค์เดียว และพระองค์สุดท้าย ส่วนดัชเชสแห่งวินด์เซอร์นั้นเสียชีวิตภายหลังในปีค.ศ. 1986

อ้างอิง
-------

1. ↑  This version is recounted in the Duke's memoir *A King's Story*
2. ↑  "No. 34350". *The London Gazette*. 15 December 1936.

ดูเพิ่ม
-------

* วอลลิส ซิมส์สัน
* ราชวงศ์วินด์เซอร์

| * ด
* ค
* ก
บรรดาศักดิ์ในพระราชวงศ์อังกฤษ |
| --- |
| 
* พระมหากษัตริย์
	+ พระราชสวามีและพระอัครมเหสี
* เจ้าชาย
* เจ้าหญิง
* บรรดาศักดิ์ขุนนางในราชวงศ์
* เจ้าชายและเจ้าหญิงแห่งเวลส์
* ดยุกและดัชเชสแห่งคอร์นวอลล์
* ดยุกแห่งรอธซี
* พระราชกุมารี
* ดยุกและดัชเชสแห่งยอร์ก
* ดยุกและดัชเชสแห่งกลอสเตอร์
* ดยุกและดัชเชสแห่งเคนต์
* ดยุกแห่งเคมบริดจ์
* ดยุกและดัชเชสแห่งเอดินบะระ
* ดยุกแห่งซัสเซกซ์

 |
| พ้นสมัยพระราชทาน | 
* สมเด็จพระราชชนนี
* ดยุกแห่งออลบานี
* ดยุกแห่งแคลเรนซ์
* ดยุกและดัชเชสแห่งคัมบาร์ลันด์
* ดยุกแห่งคอนน็อตและสแตรธเอิร์น
* ดยุกแห่งวินด์เซอร์
* ดยุกแห่งยอร์กและออลบานี
* ดยุกแห่งคัมบาร์ลันด์และสแตรธเอิร์น
* ดยุกแห่งคัมบาร์ลันด์และเทวิอ็อตเดล
* ดยุกแห่งแคลเรนซ์และเซนต์แอนดรูวส์
* ดยุกแห่งแคลเรนซ์และเอวอนเดล
* ดยุกแห่งกลอสเตอร์และเอดินบะระ
* ดยุกแห่งเคนต์และสแตรธเอิร์น

 |
| 
* กษัตริย์แห่งสหราชอาณาจักร
* ราชวงศ์อังกฤษ
* ขุนนางอังกฤษ

 |
**ดอลบีดิจิทัล** (อังกฤษ: Dolby Digital) เป็นชื่อของตระกูลเทคโนโลยีการบีบอัดเสียงที่พัฒนาโดยดอลบี เดิมชื่อ ดอลบี สเตอริโอ ดิจิทัล จนถึงปี ค.ศ. 1995 การบีบอัดเสียงเป็นแบบ Lossy (ยกเว้น ดอลบี ทรูเอชดี) การใช้ Dolby Digital ครั้งแรกคือการให้เสียงดิจิตอลในโรงภาพยนตร์จากฟิล์มภาพยนตร์ 35 มม. ปัจจุบัน ยังใช้สำหรับ การออกอากาศทางทีวี การออกอากาศทางวิทยุผ่านดาวเทียม การสตรีมวิดีโอดิจิทัล ดีวีดี แผ่นบลูเรย์ และเครื่องเล่นวิดีโอเกม

พื้นฐานหลักของมาตรฐานการเข้ารหัสเสียงหลายช่องสัญญาณ Dolby AC-3 คือการแปลงโคไซน์แบบไม่ต่อเนื่องที่ได้รับการดัดแปลง ซึ่งเป็นอัลกอริทึมการบีบอัดเสียงแบบ Lossy เป็นการดัดแปลงอัลกอริทึมการแปลงโคไซน์แบบไม่ต่อเนื่องซึ่งเสนอครั้งแรกโดย Nasir Ahmed ในปี ค.ศ. 1972 และเดิมมีไว้สำหรับการบีบอัดภาพ

อ้างอิง
-------

1. ↑  Andersen, Robert Loring; Crockett, Brett Graham; Davidson, Grant A.; Davis, Mark Franklin; Fielder, Louis D.; Turner, Stephen C.; Vinton, Mark S.; Williams, Phillip (October 2004). "Introduction to Dolby Digital Plus, an Enhancement to the Dolby Digital Coding System" (PDF). *Audio Engineering Society Convention* (117th AES Convention): 1–29. สืบค้นเมื่อ 17 October 2019.
2. ↑  Ahmed, Nasir (January 1991). "How I Came Up With the Discrete Cosine Transform". *Digital Signal Processing*. **1** (1): 4–5. doi:10.1016/1051-2004(91)90086-Z.